Afrikadag | Afrikaanse Taalmuseum en -monument
Afrikaans.com artikel: Vier ’n spesiale Afrikadag by die Taalmonument: 25 Mei 2019
Monday, 06 May 2019 08:41
Afrikadag met kontinentale musiek en invloede gevier
Friday, 19 April 2019 07:38
Om opnuut klem te lê op die Afrika in Afrika(ans), gaan die Afrikaanse Taalmuseum en -monument (ATM) se viering van Afrikadag op Saterdag, 25 Mei 2019, fokus op die wedersydse invloede tussen Afrikatale en Afrikaans. In die lig van verlede jaar se suksesvolle viering, bied die monument weereens gratis toegang aan alle Afrikane (Suid-Afrikaners uitgesluit) wat met ŉ geldige paspoort van enige ander Afrikaland opdaag.
Om 12uur op die dag sal die Afrika Unie se amptelike lied gespeel en die amptelike vlag gehys word om verrigtinge mee af te skop. Daarna vind ŉ gratis begeleide toer van die monument plaas; dit sal fokus op die taal se Afrika-wortels en Afrikaans se invloed op ander Afrikatale. Tussen 1 en 2nm sal die Imbhewu Marimba-groep en Voce Armoniche-koor betowerende Afrikaliedere opvoer – dit is ook gratis vir besoekers.